[{"text_idx": "#000001", "text": "Mae\u2019r calendr gigs yn prysur lenwi pob penwythnos wrth i ni groesawu\u2019r gwanwyn a\u2019r tymor gigs go iawn. Dyma danteithion sydd gennym ar eich cyfer wythnos yma:"}, {"text_idx": "#000006", "text": "Daeth fideo cynta\u2019 Lewys, yr artist ifanc cyffrous allan yr wythnos diwetha\u2019, sef ei sengl gyntaf \u2018Yn Fy Mhen\u2019 a ryddhawyd gan Recordiau Co\u0302sh."}, {"text_idx": "#000008", "text": "Mae\u2019n amlwg bod llawer i ddod gan yr artist 17 oed yma o Ddolgellau. Gwerth bwrw golwg..."}, {"text_idx": "#000012", "text": "\u201cDyma albwm am deithio a\u2019r holl bethau ddaw yn sgil hynny \u2013 y teithiwr talog yn chwilio\u2019r haul, a\u2019r ceir sy\u2019n malu cloddiau, y dyn sydd wedi tynnu pob llun yn barod, a\u2019r rhai sy\u2019n paratoi i fynd\u201d meddai y datganiad gan PYST."}, {"text_idx": "#000013", "text": "Bydd modd cael eich bysedd blewog ar yr albwm ar 11 Mai ac ymuno a\u0302\u2019r parti lansiad yn Y Fic, Llithfaen ar yr un diwrnod. Bydd y record ar gael ar CD, i\u2019w lawrlwytho ac i\u2019w ffrydio \u2013 ond tan hynny gwrandewch ar hon a mwynhewch:"}, {"text_idx": "#000014", "text": "\u2018Leni mae Calan, y grw\u0302p gwerin yn dathlu deng mlynedd ers rhyddhau eu cryno-ddisg cyntaf, Bling, ac i ddathlu\u2019r garreg filltir mae\u2019r band ar daith ac yn rhyddhau casgliad o\u2019u hoff draciau gydag ambell i recordiad newydd sbon. Bu\u2019r albwm yn \u2018Albwm yr Wythnos\u2019 ar BBC Radio Cymru\u2019r wythnos hon."}, {"text_idx": "#000015", "text": "Yn o\u0302l datganiad gan Sain \u2013 arbrofi yw\u2019r ge\u0302m i Calan \u2013 \u201cy nod yw rhoi bywyd newydd i gerddoriaeth draddodiadol o Gymru, maent yn llwyddo i roi sw\u0302n ffres a bywiog i\u2019n halawon traddodiadol a\u2019u cyflwyno i gynulleidfaoedd newydd ar draws y byd \u2013 ymysg yr hen alawon mae cyfansoddiadau newydd gan aelodau\u2019r band hefyd \u2013 sy\u2019n siw\u0302r o blesio!\u201d"}, {"text_idx": "#000016", "text": "Dechreuodd Calan eu taith gerddorol wrth bysgio ar strydoedd Caerdydd, ac ers hynny maent wedi perfformio i 25,000 o bobl yng Ngw\u0302yl Cropredy, rhannu llwyfan gyda Sting a Bryn Terfel yn Neuadd Frenhinol Albert, Llundain a dawnsio a pherfformio yng nglaw mawr y Borneo Rainforest Festival."}, {"text_idx": "#000020", "text": "Daeth y cyhoeddiad wythnos yma gan un o drefnwyr Sesiwn Fawr Dolgellau ar raglen Al Hughes ar BBC Radio Cymru yngly\u0302n a\u0302 phwy fydd y bandie fydd yn perfformio yn yr w\u0302yl fis Gorffennaf yma."}, {"text_idx": "#000022", "text": "Bydd yr w\u0302yl yn Digwydd yn Nolgellau yng nghefn Tafarn y Ship ar 20-22 Gorffennaf, ac i goroni\u2019r cyfan maent yn cynnal parti i ddathlu lansiad y lein-yp yn Nolgellau fory o 12:00 ymlaen a\u0302 Gw\u0302yl Gwrw yn Nhy Siamas (wele uchod)."}]